text: Fire heste reddet ud under brand
  29 oktober 2012 kl. 07.42
  Fire heste blev mandag morgen reddet ud i tide ved en brand på en landejendom på Møllevænget i Broager.
  Branden blev opdaget af beboerne. Da brandfolkene ankom var ilden gået igennem taget. 
  Det lykkedes at redde de fire heste ud af den brændende bygning. 
  Ilden var hurtigt slukket, og når efterslukningen er overstået, skal politiet forsøge at finde en brandårsag.
  